Caria — Mylasa (Milas) — 367/6 BC — CIG 2.2691c; LBW 377 — IK Mylasa I 1; McC. Myl. 112 — Syll.(3) 167a
Region: Asia Minor — Caria 

ετει τριηκοστωι και ενατωι αρταξερξευς βασιλευοντος μαυσσωλλου εξαιθραπευοντος εδοξε μυλασευσιν εκκλησιης κυριης γενομενης και επεκυρωσαν αι τρεις φυλαι επειδη αρλισσις θυσσωλλου αποσταλεις υπο καρων προς βασιλεα παρεπρεσβευσεν και επεβουλευσε μαυσσωλλωι οντι ευεργετηι της πολεως της μυλασεων και αυτωι και τωι πατρι εκατομνωι και τοις προγονοις τοις τουτων και βασιλευς αδικειν καταγνους αρλισσιν εζημιωσε θανατωι πραξαι και την πολιν την μυλασεων περι των κτηματων εκεινου κατα τους νομους τους πατριους. και προσθετα ποιησαντες μαυσσωλλωι επαρας εποιησαντο περι τουτων μητε προτιθεναι ετι παρα ταυτα μηδενα μητε επιψηφιζειν ει δε τις ταυτα παραβαινοι εξωλη γινεσθαι και αυτον και τους εκεινου παντας.